Тонн мелуаныр мардэкъым
Къэбэрдей-Балъкъэрым и мэкъумэшыщIэхэр кIуэтэху нэхъ гъунэгъу хуохъу илъэс куэд лъандэрэ зыхуэплъэ мурадым — псори зэхэту илъэсым гъавэу тонн зы мелуан къехьэлIэжыным. Нобэм ирихьэлIэу республикэм гъавэрэ джэшхэкIыу тонн мин 900-м щIигъу щызэщIакъуэжащ, абы щыщу тонн мин 650-м щIигъур гъавапхъэ нартыхурщ.
А гъавэр иджыри хьэсэхэм я процент 20-м щызэщIакъуэжын хуейщ. Ику иту мы гъэм республикэм нартыхуу къыщыдачыжым и бэвагъыр центнер 70 мэхъу. Абы и лъэныкъуэкIэ япэ итщ Май районым и мэкъумэшыщIэхэр. Абыхэм кърахьэлIэж нартыхум и бэвагъыр центнер 79-м нос.
Самченкэ Светланэ.
